**Ministru kabineta rīkojuma projekta „Par apropriācijas pārdali starp Ārlietu ministrijas budžeta programmām” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par apropriācijas pārdali starp Ārlietu ministrijas budžeta programmām” (turpmāk – rīkojuma projekts) sagatavots saskaņā ar likuma „Par valsts budžetu 2014.gadam” 35.panta 1.punktu, kas nosaka, ka finanšu ministram ir tiesības veikt apropriācijas pārdali ministrijas budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” ietvaros, ja ir pieņemts attiecīgs Ministru kabineta lēmums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā grozījumus Ministru kabineta 2003.gada 29.aprīļa noteikumos Nr.237 „Ārlietu ministrijas nolikums” un Ministru kabineta 2012.gada 17.janvāra noteikumos Nr.65 „Latvijas prezidentūras Eiropas Savienības Padomē sekretariāta nolikums”, ar kuriem tiks noteikta Latvijas prezidentūras Eiropas Savienības Padomē sekretariāta (turpmāk - sekretariāts) pakļautība Ārlietu ministrijai (ārlietu ministrs īstenos savu pakļautību pār sekretariātu ar Ārlietu ministrijas starpniecību), ir pieņemts lēmums pārcelt sekretariāta šī brīža direktori Ingu Skujiņu Ārlietu ministrijas valsts sekretāra vietnieces amatā, pamatojoties uz Valsts civildienesta likuma 37.panta pirmo un otro daļu. Inga Skujiņa tiks pārcelta Ārlietu ministrijas valsts sekretāra vietnieces amatā ar ārlietu ministra lēmumu pēc rīkojuma projekta apstiprināšanas Ministru kabinetā.  Saskaņā ar Ministru kabineta 2013.gada 28.augusta rīkojuma Nr.401 „Par nepieciešamo finansējumu 2014.gadam, lai sagatavotu un nodrošinātu Latvijas prezidentūru Eiropas Savienības Padomē 2015.gadā” (turpmāk – rīkojums Nr.401) 1.2.3.2.apakšpunktu Ārlietu ministrijas centrālajā aparātā var izveidot ne vairāk kā 36 papildu amata vietas, kas tiktu nodrošinātas no budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā”. Visas minētās 36 papildus amata vietas, kas tika paredzētas rīkojumā Nr.401, ir aizpildītas vai arī kandidāti uz amata vietām ir atlasīti un drīzumā uzsāks darbu. Līdz ar to, lai pārceltu sekretariāta direktori Ingu Skujiņu uz Ārlietu ministriju un nodrošinātu finansējumu viņas amata vietas nodrošināšanai, rīkojuma projekts paredz ar 2014.gada 7.jūliju pārcelt vienu amata vietu no sekretariāta uz Ārlietu ministriju, kā arī pārdalīt nepieciešamos finanšu līdzekļus šīs amata vietas nodrošināšanai. Pārdalāmie finanšu līdzekļi ir sekretariāta direktoram paredzētās atlīdzības apmērā, ievērojot Valsts civildienesta likuma 37.panta ceturtās daļas nosacījumus, kas nosaka, ka, pārceļot ierēdni citā amatā, ierēdnim nosaka amata mēnešalgu, kas nav zemāka par iepriekšējo, saglabā pastāvīgās piemaksas, kas saistītas ar dienestu, un sociālās garantijas, kā arī specializētajā civildienestā noteiktās dienesta pakāpes.  Rīkojuma projekts nosaka, ka no sekretariāta pārceltā amata vieta Ārlietu ministrijas centrālajā aparātā ir izveidojama par diplomāta amata vietu, ņemot vērā, ka Ingai Skujiņai ir piešķirts diplomātiskais rangs. Ņemot vērā minēto, rezultātā Ārlietu ministrijas centrālajā aparātā būs 37 amata vietas (rīkojumā Nr.401 paredzētās 36 amata vietas kopā ar rīkojuma projektā paredzēto amata vietu, kas tiks pārcelta no sekretariāta), kuru nodrošināšanai tiks izmantoti finanšu līdzekļi no budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā”. Sekretariāta amata vietas pārcelšana nav sekretariāta reorganizācija Valsts pārvaldes iekārtas likuma 15.panta izpratnē. Lai arī pārdalāmie finanšu līdzekļi ir sekretariāta direktora atlīdzības apmērā, sekretariāta direktora amata vieta netiek likvidēta. Ar rīkojuma projektu tiek samazināts amata vietu skaits sekretariātā par vienu amata vietu, kā arī tiek samazināts sekretariātam piešķirtais finanšu līdzekļu apjoms līdzšinējā direktora atlīdzības apmērā.    Lai īstenotu iepriekš minētos pasākumus, nepieciešams veikt apropriācijas pārdali Ārlietu ministrijas budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” ietvaros, pārdalot no apakšprogrammas 96.01.00 „Latvijas prezidentūras Eiropas Savienības Padomē sekretariāta darbības nodrošināšana” uz apakšprogrammu  96.03.00 „Latvijas prezidentūras Eiropas Savienības Padomē nodrošināšana (ministrijas pasākumi)” finanšu līdzekļus šādā apmērā:   1. 2014.gadā - EUR 20 388 (divdesmit tūkstoši trīs simti astoņdesmit astoņi *euro*, 00 centi); 2. 2015.gadā - EUR 43 575 (četrdesmit trīs tūkstoši pieci simti septiņdesmit pieci *euro*, 00 centi).   Pēc rīkojuma projekta spēkā stāšanās apropriācijas pārdale tiks veikta ar finanšu ministra lēmumu, ievērojot likuma „Par valsts budžetu 2014.gadam” 35.panta 1.punktu, kas nosaka, ka finanšu ministram ir tiesības veikt šādu apropriācijas pārdali, to iepriekš neskaņojot ar Saeimas Budžeta un finanšu (nodokļu) komisiju. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projekts paredz apropriācijas pārdali Ārlietu ministrijas budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” ietvaros, pārdalot no apakšprogrammas 96.01.00 „Latvijas prezidentūras Eiropas Savienības Padomē sekretariāta darbības nodrošināšana” uz apakšprogrammu  96.03.00 „Latvijas prezidentūras Eiropas Savienības Padomē nodrošināšana (ministrijas pasākumi)” finanšu līdzekļus šādā apmērā:   1. 2014.gadā - EUR 20 388 (divdesmit tūkstoši trīs simti astoņdesmit astoņi *euro*, 00 centi); 2. 2015.gadā - EUR 43 575 (četrdesmit trīs tūkstoši pieci simti septiņdesmit pieci *euro*, 00 centi).   Pārdalāmie finanšu līdzekļi ir sekretariāta direktores Ingas Skujiņas atlīdzības apmērā.  Aprēķins pārdalāmajam finansējuma apmēram:   |  |  |  | | --- | --- | --- | | **Koda nosaukums** | **2014.gadā**  **6 mēnešos** | **2015.gadā**  **12 mēnešos** | | **Atlīdzība** | **20 388** | **43 575** | | **Atalgojums** | **16 301** | **34 866** | | Mēnešalga (1 IVB saime, 14.mēnešalgas grupa) | 13 584 | 27 168 | | Piemaksa par diplomātisko rangu | 2 717 | 5 434 | | Atvaļinājuma kompensācija |  | 2 264 | | **Darba devēja valsts sociālās apdrošināšanas obligātās iemaksas, sociāla rakstura pabalsti un kompensācijas** | **4 087** | **8 709** | | Darba devēja valsts sociālās apdrošināšanas obligātās iemaksas | 3 845 | 8 225 | | Darba devēja izdevumi veselības, dzīvības un nelaimes gadījumu apdrošināšanai | 242 | 484 | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekts nerada tiešu ietekmi uz valsts budžetu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Apstiprināšanai Ministru kabinetā vienlaikus ar rīkojuma projektu tiks virzīti šādi normatīvo aktu projekti:   1. Ministru kabineta noteikumu projekts „Grozījumi Ministru kabineta 2003.gada 29.aprīļa noteikumos Nr.237 „Ārlietu ministrijas nolikums””; 2. Ministru kabineta noteikumu projekts „Grozījumi Ministru kabineta 2012.gada 17.janvāra noteikumos Nr.65 „Latvijas prezidentūras Eiropas Savienības Padomē sekretariāta nolikums””.   Abi minētie noteikumu projekti fiksēs izmaiņas sekretariāta padotībā, nosakot, ka sekretariāts ir pakļauts ārlietu ministram, kurš savu pakļautību īsteno ar Ārlietu ministrijas starpniecību. |
| 2. | Atbildīgā institūcija | Ārlietu ministrija |
| 3. | Cita informācija | Rīkojuma projekts, kā arī pārējie tiesību aktu projekti, kas minēti šīs sadaļas 1.punktā, tiks izskatīti vienā Ministru kabineta sēdē. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija un Latvijas prezidentūras Eiropas Savienības Padomē sekretariāts. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Sekretariāta direktore Inga Skujiņa tiks pārcelta uz Ārlietu ministriju saskaņā ar Valsts civildienesta likuma 37.panta pirmo un otro daļu, t.i., valsts interesēs ar ārlietu ministra lēmumu.  Sekretariāta amata vietu skaits tiks samazināts par vienu amata vietu, jo tā tiks pārcelta uz Ārlietu ministriju. Rezultātā Ārlietu ministrijas centrālajā aparātā būs 37 amata vietas (rīkojumā Nr.401 paredzētās 36 amata vietas kopā ar rīkojuma projektā paredzēto amata vietu, kas tiks pārcelta no sekretariāta), kuru nodrošināšanai tiks izmantoti finanšu līdzekļi no budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā”. |
| 3. | Cita informācija | Nav |

*Anotācijas II, V un VI sadaļa – projekts šo jomu neskar.*

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

30.06.2014. 14:30

1326

D.Daudzvārdis

67016163, [davis.daudzvardis@mfa.gov.lv](mailto:davis.daudzvardis@mfa.gov.lv)